CELEX: C2007/183/18
Language: et
Date: 2007-08-04 00:00:00
Title: Kohtuasi C-64/06: Euroopa Kohtu (teine koda) 14. juuni 2007 . aasta otsus (Obvodni soud pro Prahu 3 eelotsusetaotlus) — Telefónica O2 Czech Republic a.s., varem Český Telecom a.s. versus Czech On Line a.s. (Elektrooniline side — Sidevõrgud ja teenused — Ühine reguleeriv raamistik — Turgu valitsev ettevõtja — Teiste operaatoritega vastastikuse sidumise kohustus — Üleminekusätted — Direktiiv 97/33)

4.8.2007   
            
            
               ET
            
            
               Euroopa Liidu Teataja
            
            
               C 183/11
            
         Euroopa Kohtu (teine koda) 14. juuni 2007. aasta otsus (Obvodni soud pro Prahu 3 eelotsusetaotlus) — Telefónica O2 Czech Republic a.s., varem Český Telecom a.s. versus Czech On Line a.s.
   (Kohtuasi C-64/06) (1)
   
   (Elektrooniline side - Sidevõrgud ja teenused - Ühine reguleeriv raamistik - Turgu valitsev ettevõtja - Teiste operaatoritega vastastikuse sidumise kohustus - Üleminekusätted - Direktiiv 97/33)
   (2007/C 183/18)
   Kohtumenetluse keel: tšehhi
   Eelotsusetaotluse esitanud kohus
   Obvodni soud pro Prahu 3
   Põhikohtuasja pooled
   
      Hageja: Telefónica O2 Czech Republic a.s., varem Český Telecom a.s
   
      Kostja: Czech On Line a.s
   Kohtuasja ese
   Eelotsuseküsimus — Obvodni soud pro Prahu 3 (Tšehhi Vabariik) — Euroopa Parlamendi ja nõukogu 7. märtsi 2002. aasta direktiivi 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (edaspidi „juurdepääsu käsitlev direktiiv”) (EÜT L 108, lk 7; ELT eriväljaanne 13/29, lk 323) ja Euroopa Parlamendi ja nõukogu direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (edaspidi „raamdirektiiv”) (EÜT L 108, lk 33; ELT eriväljaanne 13/29, lk 349) tõlgendamine —, Riigi reguleeriva asutuse poolt telekommunikatsiooni turul märkimisväärset turujõudu omavale telekommunikatsiooniettevõtjale pandud kohustus sõlmida teise operaatoriga leping oma võrgu vastastikuse sidumise kohta haldusmenetluses, millest suurem osa toimus enne liikmesriigi Euroopa Liiduga ühinemist ja mille puhul ei viidud läbi turuanalüüsi.
   Resolutiivosa
   Euroopa Parlamendi ja nõukogu 7. märtsi 2002. aasta direktiivi 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (juurdepääsu käsitlev direktiiv) ja Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) üleminekusätete alusel oli Český telekomunikační úřad'il õigus pärast 1. maid 2004 hinnata Euroopa Parlamendi ja nõukogu 30. juuni 1997. aasta direktiivi 97/33/EÜ vastastikuse sidumise kohta telekommunikatsioonisektoris seoses universaalteenuste ja koostalitusvõime tagamisega avatud võrguteenuse osutamise põhimõtete kohaldamise teel, muudetud Euroopa Parlamendi ja nõukogu 24. septembri 1998. aasta direktiiviga 98/61/EÜ, tähenduses telekommunikatsiooni turul märkimisväärset turujõudu omava telekommunikatsiooniettevõtja kohustust sõlmida teise operaatoriga leping oma võrgu vastastikuse sidumise kohta direktiivi 97/33, muudetud kujul, sätteid silmas pidades.
   
      (1)  ELT C 121, 20.5.2006.